પિયરમાં પણ લગભગ એકાકીપણું લાગવા લાગ્યું. કમ્પ્યૂટર આવડી જતાં નેટ ઉપર રમાએ કુષ્ટરોગ વિશે, તેના ઇલાજો વિશે, તેની સમયમર્યાદા વિશે, ચેપીપણાનો અને આ બધા માટે સેવાકીય મદદ કરનારી સંસ્થાઓની માહિતી મેળવી. દાખલા, દલીલ અને ઉદાહરણો સાથે કુષ્ટરોગ ચેપી નથી, ઇલાજ શક્ય છે, કુષ્ટરોગીને સમાજે અછૂત ન ગણવાની થોકબંધ માહિતી છતાં સામાજિક દ્રષ્ટિકોણમાં કોઈ ફેરફાર નથી થતો તેની રમાના માનસે નોંધ લીધી અને તેણે આવી સંસ્થાઓ દ્વારા સમાજમાં દ્રષ્ટિકોણ બદલાવવા માટે સેવાકીય સંસ્થામાં જોડાવાનો નિર્ણય લીધો.